اسلام آباد (اے پی پی) وزیراعظم عمران خان پارینے کہ کراچی ٹی مروک آ بھسکاری و داٹی الس ءِ مون تروک ویل آتا ایسری نا بابت بنجائی حکومت صوبائی حکومت تون ہروڑاٹ کمک کیک و دارداٹ غٹ بنجائی ادارہ غاتے پارت جاری کننگانے کہ او ریلیف سرجز آتیٹی صوبائی حکومت تون پبی کمک کیر۔ حکومتی کوشست و حکمت عملی نا سوب آن کورونا نا تالانی ءِ توننگانے، داسکان گڑتی ارے ہراڑتون مون تننگ کن مچ آ قوم انا کمک درکار ءِ، محرم الحرام اٹ رکھی گام گیج اختیار کننگ نا گرج ءِ، کراچی ٹی مروک آ بھس کاری و الس نا ویل آتا ایسری کن بنجائی حکومت صوبائی حکومت تون پورو کمک کیک، اسکول آتیٹی تعلیمی سرجزآتا بحالی نا بابت صوبائی حکومت اسکول آتاانتظامیہ و ایلو تعلقدار آتا سلابت اٹ غٹ بست وبند آتے پک کننگے۔ اوداخیال آتا درشانی ءِ جمعہ نادے آ داڑے نیشنل کوآرڈینیشن کمیٹی کوویڈ۔ 19 نا دیوان نا کماشی ءِ کرسا کرے۔
